b'\n_START_ARTICLE_\nLovec \xc5\xa1este generacije\n_START_PARAGRAPH_\nLovec \xc5\xa1este generacije (ang. sixth-generation jet fighter) je bodo\xc4\x8di razred modernih lovskih letal, ki naj bi vstopil v uporabo okrog leta 2025\xe2\x80\x9330._NEWLINE_Nova letala bodo uporabljala naprednej\xc5\xa1o tehnologijo od lovcev 5. in 4. generacije. Ameri\xc5\xa1ki F-X naj bi nadomestil F-22 Raptorja, pri Ameri\xc5\xa1ki mornarici pa naj bi Next Generation Air Dominance nadomestil Boeing F/A-18 Super Horneta._NEWLINE_Trenutno ima samo ZDA operativne lovce 5. generacije (F-22), druge dr\xc5\xbeave kot npr. Rusija (Suhoj PAK-FA), Indija (HAL FGFA) in Kitajska (\xc4\x8cengdu J-20) nameravajo kmalu uporabljati nove lovce. Obstaja sicer ve\xc4\x8d lovcev, ki se deloma pribli\xc5\xbeajo 5. generaciji in sicer Eurofighter Typhoon in Dassault Rafale._NEWLINE_Nova letala bodo imela mo\xc4\x8dnej\xc5\xa1o avioniko, radarje, bolj\xc5\xa1o podatkovne povezave, bojne senzorje in izpopolnjena oro\xc5\xbeja. Prav tako bodo nadgradili motorje, mo\xc5\xbena bo uporaba tudi motorjev s spremenljivim obto\xc4\x8dnim razmerjem_NEWLINE_Ruski lovec 6. generacije bo najverjetneje brezpilotni.'